En mand, der var i gang med at arbejde på en motorbåd i lystbådehavnen Mellem Broerne i Nørresundby, blev kort før klokken 14 alvorligt forbrændt, da der skete en eksplosion ombord på en båd. Det meddeler Nordjyllands Politi. Eksplosionen skete i forbindelse med arbejde på båden, årsagen til eksplosionen er p.t. ukendt og Nordjyllands Politi har tilkaldt Arbejdstilsynet til assistere med undersøgelser af og på båden. Den tilskadekomne er overført til Rigshospitalet for behandling af brandskaderne. Mandens tilstand er p.t. ukendt.
En 28-årig mand er kommet alvorligt til skade, efter han blev fanget i flammer efter eksplosion.